Uddrag fra digtet ”Et uncut interview i en bullshit verden”

# Fra Avatar af Caspar Eric

Altid står jeg her i **centeret**

Med min handlende krop

Og følelsen af at være parkeret

I dette **voksenliv**

Med et uendeligt udvalg af cheddar

Mit hjerte er allerede 18% **cheesy**

**Vakuumpakket**, landbrugsstøttet

Og klar på at smelte

Til lyden af **popsangene**

På alle butikkernes spillelister

Kontrolleret fra en **privatejet** satellit

Hvorfra fugle synger ironisk

Om deres elskede **bur**

For at fjerne stilheden

Fra det **offentlige** rum

Så de **hjemløse** skrider

Fordi det engang blev besluttet

At hjemløse hader fx **Wagner**

En mærkelig ide om hvad støj er

Et klamt syn på **fattige** mennesker

Som noget der bare skal slettes

fra det fælles **gadebillede**

men selvfølgelig skal lydene

også **forhindre** at vi når at tænke

over hvad fuck der foregår

Kursiv